ชล อภิชาติ

ชนสรณ์ กุลศิริวุฒิชัย หรือ ชล อภิชาติ เกิดเมื่อวันจันทร์ที่เมื่อ 25 เมษายน พ.ศ. 2520 เป็นชาวกรุงเทพฯ มีชื่อเล่นว่า ปุ้ย เป็นบุตรนายลักษณ์ กุลศิริวุฒิชัย หรือ ลักษณ์ อภิชาติ อดีตพระเอก และนักแสดงภาพยนตร์แนวบู๊ชื่อดังผู้ล่วงลับ กับนางนันทนา กุลศิริวุฒิชัย หรือ วันทนา หรือ นันทนา บุญบันเทิง อดีตนางเอกชื่อดังชล อภิชาติ-สุระชัย สายชล ทายาทลูกทุ่ง-ดาราจับไมค์ 

 ประวัติ 
เขามีพี่น้อง 3 คน โดยเป็นลูกคนโต แต่เดิมครอบครัวมีฐานะปานกลาง ไม่เดือดร้อนอะไรนัก เพราะพ่อมีงานแสดงอยู่เรื่อย ๆ ในด้านการศึกษา เขาเรียนชั้นประถมศึกษาจนถึงมัธยมศึกษาปีที่ 3 ที่โรงเรียนเซนต์คาเบรียล

ชล อภิชาติชื่นชอบการร้องเพลงมาตั้งแต่เด็ก และทางครอบครัวก็ให้การสนับสนุนโดยการพาไปสมัครเรียนร้องเพลง แต่ในช่วงนั้นเขาสนใจเพลงแนวสตริง และเรียนร้องเพลงอยู่ราว 2 เดือนก็จบระดับขั้นพื้นฐานทั่วไป

แต่หลังจากงานแสดงของผู้เป็นหัวหน้าครอบครัวซาลงไป ครอบครัวก็หันมาเปิดร้านขายข้าวแกง จากนั้นไม่นาน ลักษณ์ อภิชาต ซึ่งได้ชื่อว่าเป็นนักแสดงจอมทุ่มเท และมักได้รับบาดเจ็บจากการแสดงเป็นประจำ การกระทบกระเทือนที่สะสมก็เริ่มทำให้เขาล้มป่วยเป็นอัมพาต ทำให้ทุกคนในครอบครัวเริ่มประสบกับความลำบาก เงินทองที่พอมีเก็บไว้ก็ถูกนำมาใช้ในการรักษาผู้เป็นหัวหน้าครอบครัว จนร้านข้าวแกงก็ต้องปิดตัวลง แต่ท้ายที่สุดก็ไม่อาจจะยื้อชีวิตดาราดังเอาไว้ได้ ลักษณ์ อภิชาติเสียชีวิตด้วยโรคมะเร็งต่อมน้ำเหลืองเมื่อ 26 กุมภาพันธ์ 2547

จากนั้น หน้าที่หัวหน้าครอบครัวก็ตกเป็นของผู้เป็นแม่ และในฐานะลูกชายคนโต ชล อภิชาติ ก็อยากที่จะทำอะไรเพื่อเป็นการช่วยเหลือครอบครัวบ้าง แต่ระหว่างนั้น พนม นพพร อดีตนักร้องลูกทุ่งชื่อดัง ซึ่งเป็นเจ้าของบริษัทนพพรซิลเวอร์โกลด์ ที่สร้างนักร้องประดับวงการลูกทุ่งมากมายหลายคน และเคยเป็นเพื่อนรักและสนิทชิดเชื้อกับลักษณ์ อภิชาติอย่างมาก ก็ได้พยายามช่วยเหลือครอบครัวของเพื่อนสนิทที่ล่วงลับด้วยการให้โอกาสชล อภิชาติได้แสดงในภาพยนตร์วีซีดีของบริษัทชื่อ "เพลงรักแผ่นดินเพลิง" และมิวสิควีดีโอเพลง"สงสารแฟนพี่" ของ ณิชา ดารินทร์ เนื่องจากเห็นว่าหน้าตาและหน่วยก้านดีใช้ได้

ต่อมา พนม นพพร ลองให้เขาร้องเพลงลูกทุ่งให้ฟัง ก่อนที่จะสรุปว่า พอที่จะฝึกได้ แล้วก็ส่งเขาไปฝึกร้องเพลงลูกทุ่งอย่างเป็นกิจจะลักษณะ และหลังจากฝึกร้องอยู่ระยะหนึ่ง พนม นพพร ก็หาเพลงใหม่มาให้เขาฝึกร้อง ก่อนที่จะส่งเข้าห้องอัดเสียงในที่สุด และ ก็คลอดผลงานเพลงชุดแรกในชีวิตออกมา ชื่อ "ขอเป็นแฟนส่วนตัว" ก่อนที่จะทยอยผลิตทั้งผลงานเพลง และภาพยนตร์วีซีดีออกมาอย่างต่อเนื่องจนถึงปัจจุบัน

 เพลงดังสร้างชื่อ 
 ขอเป็นแฟนส่วนตัว 
 หนุ่ม อบต. 
 หัวใจพี่ส่ง EMS
 ป้ายแดงแย่งรัก
 เบอร์โทรไม่ต้อง เบอร์ห้องมีไหม
 หนุ่มใต้ใจซื่อ
 ตุ๊กตาหน้ารถ

 ผลงาน 

 อัลบั้มเดี่ยว 

 อัลบั้มที่ 1 ขอเป็นแฟนส่วนตัว (กุมภาพันธ์ 2548) 

 ขอเป็นแฟนส่วนตัว
 ครึ่งทางรัก
 หนุ่ม อบต.
 ฟอกใจด้วยไฮเตอร์
 หัวใจไม้ขีด
 มีไหมใครอกหัก
 สายด่วนความรัก
 4 ปีรวยแน่
 แก่เกินแกง
 เลือกไม่ถูก

 อัลบั้มที่ 2 หัวใจพี่ส่ง EMS (สิงหาคม 2549) 

 หัวใจพี่ส่ง EMS
 ป้ายแดงแย่งรัก
 บุหงาบ้านพอน
 ร้อยตรียังตรม
 รักคุณหมอ
 ตามคำขอ
 เย็นนี้เจอกัน
 ช่างไฟเปิดใจรอ
 กดกริ่งถามข่าว
 บอดี้การ์ดหัวใจ

 อัลบั้มที่ 3 เบอร์โทรไม่ต้อง เบอร์ห้องมีไหม (ธันวาคม 2550) 

 เบอร์โทรไม่ต้อง เบอร์ห้องมีไหม
 หนุ่มใต้ใจซื่อ
 เห็นต่ายหายเหนื่อย 
 ยุคจิ้มยิ้มแต้
 วิวาห์ในฝัน 
 ฝากใจไว้กับสาว 
 สาวถูกสเปก 
 รักสาวโรงงาน
 ตุ๊กตาหน้ารถ 
 พ่อสั่งไว้

 อัลบั้มพิเศษ 

อัลบั้ม คู่แท้เพลงทอง (คู่ แมงปอ ชลธิชา) (มิถุนายน 2548)

ทุยอ้อนเอี้ยง 
หูอื้อ 
ข้าวประดับนา 
เสียแล้วหาใหม่ 
อย่าคิดมาก 
 ฝากใจไว้เมืองจันท์ 
ผ่อนรถผ่อนรัก 
สิบล้อฝากรัก 
หนุ่มอ้อนสาวออด 
ตื๊อครองโลก

 อัลบั้ม เทศกาลงานบุญ 12 เพลงดัง (ธันวาคม 2548) 

 โชคดีปีใหม่
 พรชัยตรุษจีน
 สงกรานต์ทั่วไทย
 สุขสันต์วันเกิด
 วันลอยกระทง
 ประเพณีงานบุญ
 งานบวชนาค
 พรวันแต่งงาน
 พรขึ้นบ้านใหม่
 วันแรงงาน
 ดวงใจประชา (วันพ่อ)
 พระแม่สยาม (วันแม่)

 อัลบั้ม พ่อปลาไหล แม่ปลาหลด (คู่ แมงปอ ชลธิชา) (2550) 

 พ่อปลาไหล แม่ปลาหลด
 ลูกไม้ไปรษณีย์
 ขอซ้อมหอมแก้ม
 ไปไม่กี่วัน
 แฟนผมหน้าเหมือนคุณ
 รักน้องอย่าสองใจ
 มาค่ำ ๆ
 คนรับสายมีแฟนหรือยัง
 หูอื้อ
 ตื๊อครองโลก

 การแสดง 

 ภาพยนตร์ 
2546 เพลงรักแผ่นดินเพลิง - รับบท อ้ายคำ (ภาพยนต์วีซีดี โดย บริษัท นพพร โปรโมชั่น แอนด์ พิกเจอร์)
2549 แม่ครัวหัวไข่ - รับบท ชายชาติ(ภาพยนต์วีซีดี โดย บริษัท นพพร โปรโมชั่น แอนด์ พิกเจอร์)
2550 ยุทธการกล้วยไม้ป่า - รับบท รุจน์ (ภาพยนต์วีซีดี โดย บริษัท นพพร โปรโมชั่น แอนด์ พิกเจอร์)

ละครโทรทัศน์
2548 อกธรณี (ช่อง 7)
2552 เพลงรักข้ามภพ (ช่อง 7) รับเชิญ
2560 ภูตสาวสื่อรัก (ช่อง 7) รับเชิญ
2563 ทุ่งเสน่หา (ช่อง 3)

ละครจักรๆ วงศ์ๆ
2538 เกราะเพชรเจ็ดสี (ช่อง 7)
2564 เจ้าหญิงพิกุลทอง (ช่อง 7)

 มิวสิควิดีโอ 
 เพลง หน้าบ้านตรงกัน - ศิลปิน ณิชา ดารินทร์
 เพลง ได้รักก็พอ - ศิลปิน เกษม คมสันต์

โฆษณา
2564 รีเจนซี่ บรั่นดีไทย

อ้างอิง

หมวดหมู่:นักร้องลูกทุ่งชายชาวไทย
หมวดหมู่:บุคคลจากโรงเรียนเซนต์คาเบรียล
หมวดหมู่:นักร้องชายชาวไทย
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย